SAWAD เปลี่ยนชื่อบริษัทใหม่เป็น “บมจ.ศรีสวัสดิ์ คอร์เปอร์เรชั่น”
SAWAD เปลี่ยนชื่อบริษัทใหม่เป็น “บมจ.ศรีสวัสดิ์ คอร์เปอร์เรชั่น” ส่วนชื่อย่อบริษัทยังคงใช้ "SAWAD" ตามเดิม
20 ก.ค. 2560

บริษัท ศรีสวัสดิ์ พาวเวอร์ 1979 จำกัด (มหาชน) หรือ SAWAD ระบุว่า ตามที่ที่ประชุมวิสามัญผู้ถือหุ้น เมื่อวันที่ 8 มี.ค.60 มีมติอนุมัติการแก้ไขชื่อบริษัทภาษาไทยเป็น “บริษัท ศรีสวัสดิ์ คอร์เปอร์เรชั่น จำกัด (มหาชน)” ภาษาอังกฤษเป็น “Srisawad Corporation Puplic Company Limited” และแก้ไขหนังสือปริคณห์สนธิ ข้อ 1 เพื่อให้สอดคล้องกับการเปลี่ยนชื่อบริษัท รวมทั้งแก้ไขเพิ่มเติมข้อบังคับของบริษัท
ขณะเดียวกันบริษัทได้ดำเนินการโอนกิจการบางส่วนให้กับบริษัท ศรีสวัสดิ์ พาวเวอร์ 2014 จำกัด ซึ่งเป็นบริษัทย่อยของบริษัท เพื่อปรับโครงสร้างกิจการแล้ว
ทั้งนี้ บริษัทได้ดำเนินการจดทะเบียนการแก้ไขเพิ่มเติมดังกล่าวต่อกรมพัฒนาธุรกิจการค้า กระทรวงพาณิชย์เรียบร้อยแล้ว อนึ่ง ชื่อย่อบริษัทหลักทรัพย์ยังคงใช้ “SAWAD” ตามเดิมไม่มีการเปลี่ยนแปลง